Prezidan Barack Obama Renmen Pwogrè Lèzetazini Fè Pandan 100 Premye Jou Li sou Pouvwa a, men li "Pa Satisfè"  
Prezidan Obama make 100 premye jou li sou pouvwa a avèk, antwòt, yon ti koze anba tonèl nan eta Missouri epi 3èm konferans pou laprès
Prezidan ameriken an, BarackObama, make 100 premye jou li sou pouvwa yè mèkredi a, avèk yon seri de apèl lilanse pou l mande diferan sektè nan vi nasyonal la o Zetazini pote apui yo baypolitik gouvènman n nan. Misye Obama lanse apèl sa yo nan 3èm. konferans pou laprèsli bay depi li te monte sou pouwva nan dat 20 janvye 2009 la. Lidè ameriken an di -napsite : «Mwen fyè de sa nou reyalize, men mwen pa kontan. Mwen renmen pwogrè nou fè yo, men mwen pa satisfè." Nan konferans pou laprès la,Prezidan Obama di youn nan pi gwo sipriz li depi l te monte sou pouvwa a, segwo kantite pwoblèm gouvènman n nan vin gen devan n tou denkou e ki parèt anmenm tan. Pa egzanp, obligasyon adminitrasyonan genyen pou l fè fas ak fenomèn grip pòsin nan. Prezidan an pale pou l di : "Noupral kontinye swiv de prè evolisyon viris H1N1 ki bay grip la, nap kontinyeswiv li a trè tout Lèzetazini." Misye Obama pale klè pou ldi li pa genyen okenn plan pou l ta fèmen fwontyè Lèzetazini ak Meksikla. Daprèli, si fenomèn grip pòsin nan bay rezon vrèman pou moun gen kè-sote, li pa bayrezon pou moun panike. « Sa k esansyèl la kounyela a », daprè lidèameriken an, « se pou n asire nou ke nap pran dispozisyon pou n retevijian. » Sou plan politik entènasyonal la, misye Obama pale de sitiyasyon an nanpeyi Pakistan ; li fè konnen gouvènman ki nan Islamabad la, se yongouvènman frajil, men li gen konfyans ke asnal nikleyè peyi a pral kontinye gensekirite ki nesesè pou l pa tonbe anba men teworis. « Mwen panse sa paske, tou dabò e sitou lame peyi Pakistan an byenkonnen ki danje ki genyen si zam sa yo ta tonbe nan men moun pou yo pa tonbe. » Daklarasyon Prezidan Obama ki pale tou de monte vyolans moun konstate depikèk jou deja nan Irak. Men, li ensiste pou l di plan li genyen pou l wete sòldaameriken yo nan peyi sa a, pa chanje. Si w ta renmen koute yon vèsyon odyo repòtaj sa a e plis ke sa toujou,klike sou lyen ki anlè a, adwat. Jdesmara@voanews.com